O‘zbekiston oltin zaxirasi bo‘yicha dunyoda 17-o‘rinni egalladi

O‘zbekiston Markaziy banki oltin zaxiralari bo‘yicha dunyoda 17-o‘rinni egalladi, deb xabar bermoqda Spot World Gold Council (WGC) ma’lumotlariga tayanib.
Jahon markaziy banklari yarim yillik tanaffusdan so‘ng oltinga investitsiyalarni faol ravishda oshira boshladi — birinchi chorakda sof savdo 95,5 tonnani tashkil etgan bo‘lib, bu 2020-yilning ikkinchi yarmiga nisbatan 25 foizga ko‘p.
AQSh 8,1 ming tonna zaxiralari bilan yana birinchi o‘rinda, bu mamlakat oltin-valyuta zaxirasining 79,2 foizini tashkil etadi. Ikkinchi o‘rinda Germaniya (3,3 ming tonna, 76,2 foiz), Italiya uchinchi (2,4 ming tonna, 70,8 foiz). O‘zbekiston 352,7 tonna oltin zaxirasi bilan 17-o‘rinni egallab turibdi, bu mamlakat oltin-valyuta zaxirasining 60,5 foizidir.
Markaziy banklari oltinga investitsiyalarni ko‘paytirishda beshta mamlakat eng faol bo‘ldi. Ulardan biri 32 tonna atrofida oltin sotib olgan O‘zbekiston Markaziy bankidir.
Filippin va Turkiyaning Markaziy banklari tendensiyaga qarshi harakat qilib, yil boshidan beri mos ravishda 24,7 va 18,1 tonna metall sotdi. Natijada ushbu mamlakatlar zaxirasidagi oltin hajmi mos ravishda 164,1 tonna va 526 tonnani tashkil etdi.
Avvalroq O‘zbekistonning oltin-valyuta zaxiralari hajmi bir oyda 1,37 milliard dollarga kamayib, 1-iyul holatiga ko‘ra 34,14 milliard dollarni tashkil etgani haqida xabar berilgan edi.
 O‘zbekiston eng ko‘p oltin qazib oluvchi mamlakatlar top-10 taligiga kirdi